Nuus · Kosmos 94.1 - iono.fm
KOSMOS 94.1 | Podcast , ±1 min episodes every 1 hours	|
Kry die nuus soos dit breek.
AFRIKAANS Namibia News
Dros-verkragter sê hy was dertien toe hy dwelms begin gebruik het
Die Dros-verkragter Nicholas Ninow, sê hy was dertien toe hy dwelms begin gebruik het en het sy hele lewe lank middels teen depressie geneem. Hy het in die Hooggeregshof in Pretoria ter strafversagting getuig nadat hy vroeër skuldig bevind is aan die verkragting van ŉ sewejarige meisie in ŉ toilethokkie van ŉ Dros-restaurant in die stad ŉ jaar gelede. Ninow sê hy onthou dat hy by die vrouetoilet ingestap het om dwelms te gebruik, maar die res van die gebeure is vaag:
Die gewese Vrystaatse LUR vir Finansies getuig voor staatskapingskommissie
Die gewese Vrystaatse LUR vir Finansies sê die voormalige premier, Ace Magashule, het haar in 2011 gevra om Tony Gupta te ontmoet om die koerant The New Age te bespreek. Elizabeth Rockman het voor die Suid-Afrikaanse staatskapingskommissie getuig dat die Guptas wou hê die provinsiale regering moet hom verbind tot ‘n daaglikse bestelling van vier duisend eksemplare. Sy sê dit het ‘n afwyking van verkrygingsprosesse genoodsaak.
Wêreld Voedseldag vandag gevier
Die Namibiese Ministerie van Landbou, Water en Bosbou vier vandag saam met die Voedsel- en Landbou-organisasie van die Verenigde Nasies Wêreld Voedseldag. Wêreld Voedseldag word in tot 150 lande regoor die wêreld herdenk as deel van pogings om ‘n teiken van geen honger te bereik. Namibië herdenk ook die dag by die Olufuko Kultuursentrum in Outapi. Jona Musheko van die Ministerie van Landbou, Water en Bosbou het met Kosmos 94.1 Nuus gepraat...
Die Turkse Weermagoperasie in Sirië is in die tweede week
Die Turkse Weermagoperasie in Sirië is in die tweede week. Turkye sê die operasie se doel is om meer as 3 miljoen Siriese vlugtelinge wat in Turkye gehuisves word, te hervestig. Turkye beskuldig Siriese Koerde van terrorisme. Washington het besluit om sy magte uit die gebied te onttrek. President Donald Trump sê die Verenigde State sal sy oorblywende troepe terugbring huis toe.
Namibiese polisie het ‘n nuwe veldtog van stapel gestuur om mensehandel te bekamp
Die Namibiese polisie het ‘n nuwe veldtog van stapel gestuur om mensehandel te bekamp. Lede van die publiek word versoek om 10111 of die nuwe geslagsgebaseerde geweld hulplyn op 106 te skakel. Mensehandel neem toe in die land met 9 gevalle wat laasjaar ondersoek is teenoor 7 in 2017. Die Ombudsman van Namibië, Advokaat John Walters het met Kosmos 94.1 Nuus gepraat...
Suid-Afrikaners sal moontlik vir 'n week lank met beurtkrag moet saamleef
Eskom se bestuurshoof, Jan Oberholzer, sê Suid-Afrikaners sal moontlik vir 'n week lank met beurtkrag moet saamleef weens 'n tekort aan kapasiteit. Die buurland se kragverskaffer het vanoggend bekend gemaak dat daar 'n moontlikheid van fase twee beurtkrag tot elfuur vanaand is. Oberholzer sê volgens die SAUK dit kan tot 'n week neem om tegniese probleme by Eskom op te los. Hy sê die water en dieselreserwes is weens die naweek se probleme by Medupi so te sê uitgeput.
Namibiese minimumloon vandag onder die loep
Die Namibiese Ministerie van Arbeid, in samewerking met die Internasionale Arbeidsorganisasie, ondersoek vandag die lewensvatbaarheid van ‘n nasionale minimumloon in Namibië. Kommer is uitgespreek oor die informele sektor wat 30.5 persent uitmaak van alle ekonomiese aktiwiteite in die land, veral in terme van implementering en monitering. Tim Parkhouse, Sekretaris-generaal van die Namibiese Werkgewersfederasie het met Kosmos 94.1 Nuus gepraat...
Kundiges het gereageer op die verwagte veranderings wat oor die volgende dekade gaan plaasvind
Kundiges het gereageer op die verwagte veranderings wat oor die volgende dekade gaan plaasvind op ekonomiese gebied en die drastiese ontwikkeling van die sogenaamde tegnologiese landskap . Volgens Paul Keursten die stigter en hoof uitvoerende beampte van die groep W17 in Kaapstad moet sakeleiers, entrepreneurs en staatsamptenare so gou moontlik begin met die aanpassings om suksesvol te wees in die lig van veranderings op die ekonomiese en tegnologiese landskap.
Namibiese polisie in die Kavango wes streek stel volgende week hulle veldtog bekend
Die Namibiese polisie in die Kavango wes streek stel volgende week hulle sogenaamde “ turn back crime” veldtog bekend. Die veldtog is ‘n internasionale aksie van Interpol om bewusmaking te skep vir die gevare van ge-organiseerde misdaad en die gevolge daarvan vir gemeenskappe. Inspekteur Raimbert Muronga van Nampol in die Kavango Wes het met Kosmos 94.1 nuus gepraat.
Paulus Noa het staats instellings gevra om eers hulle eie ondersoeke oor bewerings van korrupsie te doen
Die Direkteur Generaal van die Namibiese Teen Korrupusie Kommisie het staats instellings gevra om eers hulle eie ondersoeke oor bewerings van korrupsie te doen voordat sy kantoor in die verband genader word. Paulus Noa het gepraat by die werkwinkel in die hoofstad vir Integriteits Kommiteelede van die instellings.
Die AA in Suid-Afrika sê sommige brandstofpryse in die buurland gaan na verwagting aanstaande maand styg en ander daal.
Die AA in Suid-Afrika sê sommige brandstofpryse in die buurland gaan na verwagting aanstaande maand styg en ander daal. Layton Beard van die AA sê in sy kommentaar op die ongeouditeerde middel-maandelikse brandstofpryssyfers wat deur die Sentrale Energiefonds van die buurland uitgereik word, dit wil voorkom asof die olieprys besig is om te herstel
Die nie-regerings organisasie Physically Active Youth of te wel PAY, het die sluitings datum vir registrasies tot 22 Okt
Die nie-regerings organisasie Physically Active Youth of te wel PAY, het die sluitings datum vir registrasies tot 22 Oktober uitgestel, om ouers die geleentheid te gee om hulle kinders te registreer. Die organisasie is in 2003 gestig om kinders van kwesbare gemeenskappe in en om Katutura te help met sekere ontwikkelingsprojekte soos onder andere, sokker, skaak,fietsry, opleidingshulp en voedselvoorsiening. Thuba Sibanda die senior bestuurder vir sport en opleiding by PAY.
Kosmos 94.1 is an Afrikaans Commercial Station in Namibia. The audience profile of Kosmos 94.1: Namibian between 25-59 years old.…
8 Oct Pick ‘n Pay Namibië het meer besonderhede bekendgemaak oor die loonooreenkoms
9 Oct Die NG-kerk se algemene sinode in Suid-Afrika het gister ten gunste van sy gay-lidmate beslis
7 Oct Nuwe Inbraak Tendens Teen Die Kus
10 Oct Namibië is een van die lande in Afrika met die laagste vlakke van georganiseerde misdaad
11 Oct Twee van die beskuldigdes in die 6-jarige Amy’Leigh de Jager se ontvoering bly agter tralies
9 Oct Gunther Roeber gesels oor sy boskos handleiding.
11 Oct Vanjaar se Pick & Pay Cycle Classic is die naweek by die Hage Geingob stadion in Windhoek
7 Oct Vandag presies oor 2 maande gaan daar groot feeste wees op Swakopmund
7 Oct Die seun van die vorige Suid-Afrikaanse president, Jacob Zuma, getuig vandag voor die Zondo-kommissie oor staatskaping i
8 Oct Drie wetenskaplikes wat ontdek het hoe die liggaam se selle by suurstofvlakke aanpas het die Nobelprys vir fisiologie en
10 Oct Internasionale ekonomiese faktore het 'n invloed op ons streek
26 Sep Die onderwys vakante poste bulletin vir 2020 is goedgekeur